Jonavos miesto centrinis stadionas

Jonavos miesto centrinis stadionas (arba Jonavos rajono savivaldybės kūno kultūros ir sporto centro centrinis stadionas) – daugiafunkcis stadionas Jonavos centre, centrinėje miesto dalyje. Bendras plotas – 13 970 m². Prižiūri Jonavos rajono savivaldybės kūno kultūros ir sporto centras. Žemės sklypą, kuriame yra stadionas, valdo Jonavos rajono savivaldybės taryba. Stadionas talpina 2000 žiūrovų. Vakariniame šone yra pagrindinės tribūnos, rytiniame – mažesnės, taip pat nukreiptos į atsarginę dirbtinės dangos aikštę, besiribojančią su centrinio stadiono rytiniu pakraščiu. Įrengtas dirbtinis apšvietimas. Stadione vyko 2 Lietuvos futbolo taurės finalai (1988 ir 2025 m.).

Netoliese prie stadiono yra Varnutės tvenkiniai, Jonavos ligoninė, Jonavos žydų kapinės.

 Istorija 

Jonavoje futbolo stadionas žinomas dar nuo XX a. tarpukario. Tuo metu tai buvo futbolo aikštė, įrengta Žeimių gatvėje (priešais žydų kapines), prie ligoninės. Joje sportavo Makabi Jonava ir Hapoel Jonava komandos.https://www.zydai.lt/lt/content/viewitem/703/ Vėliau, sovietmečiu miesto stadionas buvo įrengtas labai panašioje (toje pačioje?) vietoje.

2008–2010 m. stadionas atnaujintas iš LR valstybės ir Jonavos savivaldybės biudžetų.Jonavos JKKSC centrinis stadionas (Futbolinis.lt informacija) 2010 m. buvo įrengta 3000 sėdimų vietų. Projekto vykdytojai – Jonavos rajono savivaldybė ir Kūno kultūros ir sporto departamentas prie LRV (projektas buvo vykdomas pagal Jonavos rajono savivaldybės probleminės teritorijos plėtros 2008–2010 m. programą).Jonavos rajono savivaldybės – probleminės teritorijos plėtros 2008–2010 m. programos priedas (programa patvirtina Lietuvos Respublikos Vyriausybės 2008 m. rugsėjo 3 d. nutarimu Nr. 922) Pasak LFF generalinio direktoriaus Juliaus Kvedaro, Jonavos stadiono atvejis galėtų būti pavyzdžiu, kad „maži miesteliai geriau tvarkosi nei kai kurie didmiesčiai“.„A lygos stadionuose prožektoriai švies dar šiemet“  (2008.09.04 23:37, „Vakarų ekspresas“)

2021 m. birželį stadionas atidarytas po dar vienos rekonstrukcijos. Stadiono talpa padidinta iki 2 tūkstančių žiūrovių. Stadiono patalpose įrengti nauji persirengimo kambariai sportininkams, treneriams, teisėjams, patalpos žurnalistams, VIP ložė.

 Stadionas 

Šalia pagrindinės futbolo aikštės yra įkurta dirbtinė futbolo aikštė, 6 krepšinio aikštynai, regbio ir tinklinio infrastruktūros (paplūdimio tinklinio aikštelė įrengta šiek tiek toliau nuo tribūnos). Įrengtas apšvietimas. Kiek toliau nuo pagrindinės aikštės stūkso nenaudojama senoji stadiono tribūna. Už tribūnos – žaidėjų persirengimo namelis. Centrinio stadiono buitinės patalpos užima 182,95 m². Įrengtas mechaninis tablo (rungtynių rezultatams rodyti). Prie bėgimo takų yra išlikę sovietiniais metais pakabinti sportiniai lozungai, šūkiai („Šiandien tribūnoje – rytoj bėgimo take“, „Sportas – taikos vardan“ ir kt.).Jonavos stadiono nuotraukos

Stadione daugiausiai vyksta futbolo varžybos. Namų rungtynes žaidžia FC Jonava, kartais – FK Nevėžis. Taip pat vyksta kitų sporto šakų (pvz., lengvosios atletikos) rungtynės. Organizuojami įvairūs renginiai, koncertai, šventės. 2006 m. birželio 3 d. vyko galiūnų varžybos.http://www.vtv.lt/naujienos/sportas/galiunu-varzybose-absoliutaus-rekordo-laukimas-53.html „Galiūnų varžybose absoliutaus rekordo laukimas“ (vtv.lt) II SAMPO Lietuvos galiūnų čempionato etapas.„Lietuvos galiūnams kaimynų stipruoliai neprilygo“ 2008 m. rugsėjo mėnesį vyko Lietuvos galiūnų komandinis čempionatas.Finaliniame Lietuvos galiūnų čempionato etape triumfavo Žydrūnas Savickas 

 Finalai 
 Data  Turnyras  Rungtynės  Rezultatas 1988-08-13  1988 m. Tiesos taurė  Klaipėdos „Sirijus“ – Kauno „Kelininkas“  3–2 2025-09-28  2025 m. LFF taurė  „Panevėžys“ – Kauno rajono „Hegelmann“  1–0

 Galerija 

 Šaltiniai 

 Nuorodos 

 Oficialus Jonavos rajono savivaldybės kūno kultūros ir sporto centro tinklalapis 

Kategorija:Lietuvos futbolo stadionai
Kategorija:Jonavos futbolas